﻿ 3 RECENZII 405 Capitolul 9, „Guvernanţa multinivel şi rolul statului în era (post) modernă” îl are ca autor pe Ionuţ Anghel, doctorand la ICCV şi asistent de cercetare. Analiza sa clarifică conceptual şi diferenţial noţiunile de guvernanţă şi guvernare, precum şi cum guvernanţa multinivel înlocuieşte guvernarea clasică, ierarhică. Prin intermediul celei dintâi „responsabilităţile, sarcinile şi activităţile de guvernare sunt dispersate de autorităţile centrale la nivel subnaţional, către instituţiile locale, societatea civilă, actori privaţi”. UE a fost, din nou, promotoarea unor abordări care nu se pliau neapărat pe specificul statelor în curs de aderare sau noi membre, dar care au trebuit să preia acest tip de „template”-uri de politici de sus în jos, fără prea multe considerente asupra capacităţii administrative sau a expertizei specifice de la nivelele naţionale. Ultimul Capitol, 10, „Dezvoltarea regională în context european” în viziunea autorului Christopher Dina, ia în considerare noţiunea prezentată în titlu din mai multe perspective, graduale: arie, zonă, regiune, tipuri de regiuni etc. Doctor în sociologie şi expert al Ministerului Afacerilor Interne, dr. Dina analizează pe mai multe paliere cum UE influenţează dezvoltarea regională prin acordarea fondurilor europene nerambursabile, şi cum implemetarea parcimonioasă a acestora ar putea influenţa pozitiv dezvoltarea locală şi regională. „România la răscruce. Opţiuni pentru viitor”, prin autorii şi subiectele abordate este o carte actuală şi pentru trecut, şi pentru viitor. Este, de asemenea, un îndemn dinspre specialişti către specialişti, către politicieni şi către guvernanţi, de a acţiona informat şi responsabil, pe baza analizelor şi nevoilor locale, de preferat cât mai curând, pentru a nu fi prea târziu. Corina Popa IULIAN STĂNESCU, Puterea politică în România. De la comunism la noul capitalism (1989–2014), Bucureşti, Editura Pro Universitaria, 2014, 358 p. Volumul „Puterea politică în România. De la comunism la noul capitalism” se evidenţiază în peisajul recent al lucrărilor dedicate sistemului politic românesc atât prin pronunţatul caracter analitic, reliefat prin modul în care autorul prezintă şi discută specificaţiile şi implicaţiile deciziilor politice, dar mai cu seamă, prin perspectiva retrospectivă, integratoare, asupra transformărilor înregistrate la nivelul sistemului politic românesc de după 1990. Lucrarea este rezultatul unui demers susţinut de analiză, ce a permis revizuiri şi rafinări ale cadrului explicativ privitor la geneza şi evoluţia puterii politice în România postsocialistă. În acest fel, după cum însuşi autorul remarcă, studiul de faţă reprezintă produsul „unei acumulări pe o perioadă de circa 10 ani de reflexie personală, studiu şi analiză” (p. 7), demonstrând o preocupare continuă şi susţinută asupra tematicii analizate. Lucrarea este structurată în patru mari capitole (Premise teoretice în studiul puterii politice, Politică şi alegeri în România (1990–2014), Structura economiei şi comunitatea corporativă şi Cadre şi introducere ce urmăreşte să familiarizeze cititorul cu tematica partide politice), precedate de o succintă volumului. Primul capitol este eminamente unul teoretic. În cadrul acestuia sunt trecute în revistă principalele concepte şi abordări pe care se fundamentează analizele ulterioare. După o prezentare cuprinzătoare a principalelor familii de teorii explicative asupra puterii politice şi a relevanţei acestora în explicarea fenomenelor politice, autorul subliniază complementaritatea dintre acestea, considerând că „fiecare dintre cele patru grupuri de teorii – dominaţia de clasă, teoria elitelor, pluralismul şi autonomia statului – deţine un sâmbure de adevăr, fără a exclude complet alte posibilităţi de interpretare a realităţii sociale” (p. 30). Astfel, autorul propune utilizarea interconectată a principalele teorii din domeniu, fără a privilegia în explicaţie o singură abordare, în detrimentul perspectivelor complementare. Cel de al doilea capitol este destinat prezentării ciclurilor electorale din România perioadei 1990–2014. Acestea sunt analizate prin prisma a patru modele în studiul comportamentului electoral: 4RECENZII06 4 (1) modelul social-empiric (este un model cauzal, ce consideră votul ca fiind rezultatul poziţiei sociale şi apartenenţei acestuia la grupuri sociale); (2) modelul social-psihologic (are în centrul său conceptul de identitate partizană, explicând comportamentul electoral printr-un cumul de factori sociali şi psihologici); (3) modelul alegerii raţionale (este un model explicativ de tip economic ce valorizează rolul factorilor raţionali în determinarea opţiunilor electroale); (4) ecologia electorală (reprezintă un model de analiză ce se concentrează pe surprinderea variaţiilor teritoriale ale votului, considerând că aceasta prezintă particularităţi spaţiale importante). Metodologia ce stă la baza analizelor referitoare la particularităţile sistemului politic românesc are în centrul său, după cum înşuşi autorul afirmă, parcurgerea a două etape specifice: „(1) elaborarea unui model ipotetic al clivajelor sociale specifice societăţii româneşti şi (2) testarea modelului ipotetic pe baza datelor şi documentelor sociale privitoare la alegerile parlamentare şi prezidenţiale 1990– 2009” (p. 58). Pe această linie, lucrarea continuă cu analiza cronologică a „clivajelor şi aliniamentelor politice” manifeste în peisajul electoral din România postsocialistă. Pe baza teoriei clivajelor a lui Lipset şi Rokkan se consideră că formarea acestora „depinde de existenţa unui conflict social major, cu o încărcătură valorică şi emoţională deosebită, care divide societatea” (p. 59). Analizele electorale centrate pe surprinderea clivajelor face recurs în mod evident la stratificarea socială şi la teoriile ce explică acţiunile şi opiniile pe baza stucturii de clasă. Ipoteza de la care pleacă autorul plasează originea clivajelor electorale din societatea românească a anilor ’90 în confruntările politice din 1990–1991 (evenimentele de la Târgu Mureş din 15 martie 1990), mineriada din 13–15 iunie 1990 şi mineriada din 24–27 septembrie 1991). Cel de-al treilea capitol tratează relaţia dintre structura economică şi comunitatea corporativă şi urmăreşte să surprindă rolul pe care l-au deţinut factorii politici în transformarea economiei. Plecând de la criza de sistem din perioada comunistă, caracterizată prin dezechilibrul dintre politicile economice austere implementate în anii ’90 şi standardul de viaţă al populaţiei, autorul analizează tranziţia economică prin considerarea acesteia drept un proces istoric, materializat pe mai multe , viaţă politică, viaţă socială) şi pus în practică atât de factori interni dimensiuni (viaţă economică (decidenţii politici), cât şi de factori externi (organisme financiare internaţionale, organizaţii interstatale, ONG internaţionale). Rolul actorilor internaţionali în direcţionare modului în implementarea reformei a fost, sub multe aspecte, hotărâtor prin condiţionările prevăzute în acordurile de colaborare cu organismele internaţionale. Astfel, parcursul de aderare la Uniunea Europeană şi acordurile de împrumut semnate de România cu organismele financiare internaţionale şi-au lăsat puternic amprenta asupra modului în care a decurs procesul de tranziţie economică şi politică. Autorul oferă suficiente exemple în acest sens, analizând fiecare dintre acordurile importante semnate de România cu organismele internaţionale şi ilustrând, în fiecare caz în parte, condiţionările prevăzute în cadrul acestora. Procesului de privatizare, aspect definitoriul al tranziţiei economice, îi este rezervată o analiză susţinută ce ilustrează particularităţile fiecărei etape de evoluţie politică. Dacă până în 1996, procesul de privatizare a societăţilor de stat a fost unul lent şi limitat, după venirea la putere a coaliţiei de drepta, acest proces a fost reorientat, politicile prudente în acest domeniu fiind înlocuite cu programe accelerate, prin care obiectivul asumat de către decidenţii politici viza scoaterea a cât mai multe unităţi economice de sub controlul statului. Plecând de la modul în care a fost reorientat procesul în sine în cea de-a doua parte a anilor ’90, autorul opinează că „privatizarea părea a fi devenit un scop în sine, un obiectiv politic, fără a ţine cont de rentabilitatea economică a vânzării de către proprietar, adică statul român” (p. 219). Tangenţial temei privatizării şi relaţiei dintre capitalul românesc şi cel străin, Iulian Stănescu propune în continuarea lucrării două analize importante pentru înţelegerea rezultatelor tranziţiei economice şi a relaţiei dintre actorii politici şi deţinătorii de capital. Concluziile unei analize realizate asupra a 130 de companii dintre cele mai importante din România relevă faptul că tranziţia a adus dominaţia capitalului străin asupra celui autohton, în condiţiile în care „capitalul străin a ajuns să controleze cele mai multe şi cele mai mari companii din domeniile strategice ale ie de monopol sau oligopol” (p. 228). economiei, (...) multe dintre acestea deţinând o poziţ Capitolul final este destinat evaluării cadrelor şi partidelor politice din România şi pleacă de la ipoteza de lucru conform căreia „nefiind capabili să influenţeze deciziile politice în acelaşi mod precum capitalul străin, faţă de care se află în inferioritate de resurse financiare şi de sprijin la nivelul 5 RECENZII 407 instituţiilor internaţionale, unii reprezentanţi ai capitalului autohton au ales calea implicării directe în politică, preluând controlul asupra partidelor politice din mâinile politicienilor de profesie şi tehnocraţi” (p. 238). Prin analize exhaustive asupra caracteristicilor socioeconomice ale oamenilor politici de prim rang din perioada 1990–2014 şi a modului în care s-a produs transferul de resurse publice către aleşii locali şi reprezentanţii consiliilor judeţene, autorul confirmă creşterea treptată a implicării capitaliştilor autohtoni în luarea deciziilor politice. Prin acest mecanism, s-a dezvoltat un proces de joncţiune între economic şi politic, prin care locul politicienilor de profesie, reprezentativ pentru perioada anilor ’90, a fost luat de către oameni de afaceri implicaţi în politică, dominant după 2000. Cartea lui Iulian Stănescu reprezintă, astfel, un volum de referinţă asupra perioadei de tranziţie a României, în sens larg, şi asupra modificărilor survenite la nivelul cadrului politic, în mod special. Modelele de analiză, descrierile şi concluziile ce sunt creionate de către autor plasează lucrarea de faţă nu doar în bibliografia obligatorie pentru cursurile universitare de sociologie politică şi politologie, dar şi în categoria studiilor semnificative asupra transformărilor survenite la nivelul 1990. societăţii româneşti după Flavius Mihalache 